CELEX: 32021D1117
Language: lv
Date: 2021-06-28 00:00:00
Title: Padomes Lēmums (ES) 2021/1117 (2021. gada 28. jūnijs) par to, lai Eiropas Savienības vārdā parakstītu un provizoriski pie mērotu protokolu, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam)

8.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 242/3
               
            
         PADOMES LĒMUMS (ES) 2021/1117
         (2021. gada 28. jūnijs)
         par to, lai Eiropas Savienības vārdā parakstītu un provizoriski pie mērotu protokolu, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar tā 218. panta 5. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2007. gada 11. jūnijā stājās spēkā Partnerattiecību nolīgums zivsaimniecības nozarē starp Gabonas Republiku un Eiropas Kopienu (1) (“nolīgums”), kas apstiprināts saskaņā ar Padomes Regulu (EK) Nr. 450/2007 (2). Protokols, ar kuru nosaka 2013. gada 24. jūlijā parakstītā Partnerattiecību nolīgumā zivsaimniecības nozarē starp Eiropas Savienību un Gabonas Republiku (3) paredzētās zvejas iespējas un finansiālo ieguldījumu (“2013. gada protokols”), zaudēja spēku 2016. gada 23. jūlijā.
                  
               
                     (2)
                  
                  
                     Padome 2015. gada 22. oktobrī pilnvaroja Komisiju ar Gabonas Republiku (“Gabona”) sākt sarunas ar mērķi noslēgt jaunu protokolu. Šīs sarunas ir sekmīgi noslēgušās, un protokols, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam), (“protokols”) tika parafēts 2021. gada 10. februārī.
                  
               
                     (3)
                  
                  
                     Nolīguma un protokola mērķis ir dot Savienībai un Gabonai iespēju ciešāk sadarboties, lai turpinātu veicināt ilgtspējīgas zivsaimniecības politikas izstrādi un ļautu atbildīgi izmantot zvejas resursus Gabonas zvejas zonā un Atlantijas okeānā, vienlaikus gādājot par pienācīgiem darba apstākļiem zivsaimniecības nozarē.
                  
               
                     (4)
                  
                  
                     Ņemot vērā ekonomisko nozīmi, kas saistīta ar Savienības zvejas darbībām Gabonas zvejas zonā, un vajadzību pēc iespējas saīsināt šādu darbību pārtraukumu, kas rodas 2013. gada protokolam zaudējot spēku, protokolam būtu jāstājas spēkā pēc iespējas drīzāk.
                  
               
                     (5)
                  
                  
                     Tādēļ protokols būtu jāparaksta un jāpiemēro provizoriski, kamēr tiek pabeigts procedūras, lai tas stātos spēkā,
                  
               IR PIEŅĒMUSI ŠO LĒMUMU.
         
            1. pants
            Ar šo tiek atļauts Savienības vārdā parakstīt protokolu, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam) (“protokols”), ar noteikumu, ka tas tiks noslēgts (4).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt protokolu.
         
         
            3. pants
            Protokolu provizoriski piemēro no tā parakstīšanas dienas (5), kamēr tiek pabeigtas procedūras, lai tas stātos spēkā.
         
         
            4. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 28. jūnijā
            
               
                  Padomes vārdā –
               
               
                  priekšsēdētāja
               
               M. do C. ANTUNES
            
         
         
            (1)  OV L 109, 26.4.2007., 3. lpp.
         
         
            (2)  Padomes Regula (EK) Nr. 450/2007 (2007. gada 16. aprīlis), lai noslēgtu Partnerattiecību nolīgumu zivsaimniecības nozarē starp Gabonas Republiku un Eiropas Kopienu (OV L 109, 26.4.2007., 1. lpp.).
         
            (3)  OV L 250, 20.9.2013., 2. lpp.
         
         
            (4)  Protokola teksts publicēts OV L 242, 8.7.2021.
         
            (5)  Dienu, no kuras protokolu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.